**Մարի Դատա Ուրանտա** (Mary Data Uranta), կինոյի և հեռուստատեսության նիգերիացի դերասանուհի, պրոդյուսեր, մոդել, երգչուհի և գործարար։ Ծնվել և մեծացել է Պորտ Հարկորտ քաղաքում։ Մասնակցել է Miss Niger Delta գեղեցկության տոնահանդեսին՝ զբաղեցնելով երկրորդ հորիզոնականը։

Ուրանտան առաջին անգամ նկարահանվել է 2000 թվականին *Girls Hostel* ֆիլմում։ 2006 թվականին ավելի մեծ ուշադրության է արժանացել Նոլիվուդի «Գաղտնի առաքելություն» ֆիլմում առաջատար դեր մարմնավորելու համար։ Գլխավոր դերերում հանդես է եկել *Love Doctor*, *Critical Passion*, *Pradah*, *Secret Shadow* և *Blood Game* ֆիլմերում։

Բացի դերասանական գործունեութունը, Ուրանտան գործարար է և ունի իր սեփական կինոընկերությունը։ Ստեղծել է «Մարի Ուրանտա» հիմնադրամը, բարեգործական կազմակերպություն, որն օգնում է բարելավել Օպոբո-Նկորո բնակավայրի անչափահաս երեխաների կյանքը։ Նոլիվուդում կատարած ներդրումների համար արժանացել է «Քաղաքի բնակիչների մրցանակին», «Նոլիվուդի լավագույն մրցանակին» և Աֆրիկայի երիտասարդական դեսպան մրցանակին։

Կենսագրություն
--------------

Ուրանտան մեծացել է Նիգերիայի Ռիվերս նահանգի մայրաքաղաք Պորտ Հարկորտում։ Ունի յոթ քուր-եղբայրներ և չորս խորթ եղբայր։ Մանկության մասին խոսելիս հիշում է, որ հանգիստ կյանքով է ապրել միջին ընտանիքում [. ..] «մենք մեկ երջանիկ ընտանիք էինք»":

Թեև Ուրանտան հոգեգալստականների ընտանիքում հաճախել է կաթոլիկ դպրոցներ, ներառյալ Sacred Heart Nursery և տարրական դպրոց, նախքան Պորտ Հարկորտի Սուրբ Ռոզարի աղջիկների միջնակարգ դպրոց հաճախելը։ Այնտեղ նա հետաքրքրվել է ինչպես պարով, այնպես էլ բեմական գործունեությամբ և ավարտելուց հետո ստացել է պարային-դրամատիկական կրթաթոշակ։

Հետագայում ընդունվել է Գիտության և տեխնոլոգիայի պետական համալսարան, ձգտել է շարունակել իր երազած կարիերայի հետ կապված դասընթաց, սակայն ավարտել է քարտուղարական վարչարարություն դասընթացը։ Համալսարանում սովորելու տարիներին Miss UST-ի մրցանակաբաշխության ժամանակ արժանացել է «Finest Girl» մրցանակին, Miss Niger Delta մրցույթում արժանացել է երկրորդ մրցանակին։

Գործունեություն
---------------

Ուրանտայի դերասանական կարիերան սկսվել է ռեժիսոր Նդուբիսի Օկոհի նկարահանած «Girls Hostel» ֆիլմից Ուչե Յոմբոյի հետ, որտեղ նա դերն ստացավ առաջին լսումներից հետո։ Հետագայում Ուրանտան դերեր է խաղացել «Պոլ և Սիլաս», «Վարդերի պատերազմ», «Արծաթե գդալ» և «Եկեղեցու կոմիտե» ֆիլմերում` նախքան կրթությունը շարունակելու համար դադար վերցնելը։ 2006 թվականին որոշակի դադարից հետո Ուրանտան իր առաջին մեծ դերը խաղացել է Նգոզի Էզեոնիի կրտսեր քրոջ դերում «Գաղտնի առաքելություն» ֆիլմում։ Հետագայում նկարահանվել է Նոլիվուդի այլ ֆիլմերում`«Թեյ կամ սուրճ», «Արքայադստեր արցունքները», *Baits of Doom*, «Պրոֆեսիոնալները», «Իրական կիրք», «Սիրուհին», «Ամենամութ կապը», «Սիրո բժիշկը», «Կրիտիկական կիրք», *Pradah*, «Գաղտնի ստվեր» և «Արյունոտ խաղ»։

Մարի Ուրանտան ավարտել է Լոնդոնի Արվեստի ակադեմիայի թատերական դպրոցի կատարողական արվեստի բաժինը։ 2011 թվականի հոկտեմբերին Ուրանտան ստացել է «Աֆրիկյան երիտասարդական դեսպան» մրցանակը` Նոլիվուդում կատարած իր ներդրման համար։ Հաջորդ տարի «Սիրուհին» ֆիլմում մարմնավորած դերի համար արժանացել է Նոլիվուդի 2012 թվականի լավագույն մրցանակին, 2013 թվականի հուլիսի 14-ին՝ «Քաղաքացիների մրցանակ լավագույն դերասանուհուն»։ Նույն տարում Ուրանտան մեկնարկել է 50-րդ ակադեմիա կինոընկերությունը, որը ստեղծվել է բարելավելու Օպոբոյի անչափահաս երեխաների կյանքը։ Մարի Ուրանտան նաև դարձել է Պորտ Հարկորտում գտնվող RedKarpet Photography-ի նոր դեմքը։

Ֆիլմագրություն
--------------

| Տարի | Ֆիլմ | Դեր | Ծանոթագրություն |
| --- | --- | --- | --- |
| 2000 | *Girls Hostel* |  | Ուչե Յոմբոյի և Օլու Յակոբսի հետ |
| 2006 | *Գաղտնի առաքելություն* (Secret Mission) |  | Չիոմա Չուկվուկայի և Դեսմոն Էլիոթի հետ |
| 2007 | *Սիրո բժիշկը* (The Love Doctor) | Ebere | Ջեքի Ապիայի հետ |
| *The Love Doctor 2* | Ebere | Ջեքի Ապիայի հետ |
| 2011 | *Gallant Babes* | Gift | Մերսի Ջոնսոնի հետ |
| *Gallant Babes 2* | Gift |  |
| 2013 | *Ազգը պաշարման մեջ* |  |  |

Ծանոթագրություններ
------------------

1. ↑  «I'm not ruling out music—Mary Uranta». Ghanamma.com. Արխիվացված է օրիգինալից 2014 թ․ ապրիլի 19-ին. Վերցված է 2014 թ․ ապրիլի 18-ին.
2. 1 2  Erhariefe, Tony (2013 թ․ ապրիլի 28). «Mary Uranta: Sexual harassment drove me out of Nollywood». *Sunnewsonline.com*. Daily Sun. Արխիվացված է օրիգինալից 2014 թ․ ապրիլի 19-ին. Վերցված է 2014 թ․ ապրիլի 18-ին.
3. 1 2 3 4  «Why I'm scandal free – Mary Uranta». *Vanguardngr.com*. Vanguard Media. 2011 թ․ նոյեմբերի 12. Վերցված է 2014 թ․ ապրիլի 18-ին.
4. 1 2  «Without my fans there'll be no me Nollywood actress Mary Uranta». Audi Nigeria Multimedia. Արխիվացված է օրիգինալից 2014 թ․ ապրիլի 19-ին. Վերցված է 2014 թ․ ապրիլի 18-ին.
5. ↑  «Adaora UKOH, Mary URANTA amongst others receives honorary youthambassador awards». TheNigerianvoice.com. 2011 թ․ հոկտեմբերի 31. Վերցված է 2014 թ․ ապրիլի 18-ին.
6. ↑  Mezue, Tee. «List of Winners: City People Entertainment Awards». Maxibeats.com. Վերցված է 2014 թ․ ապրիլի 18-ին.
7. ↑  Augoye, Jayne (2013 թ․ օգոստոսի 30). «My plan for Nollywood – Uranta». The Punch. Արխիվացված է օրիգինալից 2014 թ․ ապրիլի 19-ին. Վերցված է 2014 թ․ ապրիլի 18-ին.
8. ↑  «Uranta Gallery». Redkarpetphoto.com. Արխիվացված է օրիգինալից 2016 թ․ մարտի 4-ին. Վերցված է 2014 թ․ ապրիլի 18-ին.

|  |  |
| --- | --- |
|  | Վիքիպահեստն ունի նյութեր, որոնք վերաբերում են «Մարի Ուրանտա» հոդվածին։ |

|  |  |  |
| --- | --- | --- |
| 

|  |  |
| --- | --- |
|  ⛭   Թեմատիկ կայքեր | Internet Movie Database |

 |